CELEX: 32016D1757
Language: da
Date: 2016-09-29 00:00:00
Title: Kommissionens gennemførelsesafgørelse (EU) 2016/1757 af 29. september 2016 om oprettelse af det europæiske tværfaglige havbunds- og vandsøjleobservatorium — det europæiske konsortium for en forskningsinfrastruktur (EMSO ERIC) (meddelt under nummer C(2016) 5542) (EØS-relevant tekst)

1.10.2016   
            
            
               DA
            
            
               Den Europæiske Unions Tidende
            
            
               L 268/113
            
         KOMMISSIONENS GENNEMFØRELSESAFGØRELSE (EU) 2016/1757
   af 29. september 2016
   om oprettelse af det europæiske tværfaglige havbunds- og vandsøjleobservatorium — det europæiske konsortium for en forskningsinfrastruktur (EMSO ERIC)
   
      
         (meddelt under nummer C(2016) 5542)
      
   
   (Kun den engelske, den franske, den græske, den italienske, den portugisiske, den rumænske og den spanske udgave er autentiske)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 6, stk. 1, litra a), og
   ud fra følgende betragtninger:
   
               (1)
            
            
               Irland, Grækenland, Spanien, Frankrig, Italien, Portugal, Rumænien og Det Forenede Kongerige har anmodet Kommissionen om at oprette det europæiske tværfaglige havbunds- og vandsøjleobservatorium — det europæiske konsortium for en forskningsinfrastruktur (EMSO ERIC).
            
         
               (2)
            
            
               Irland, Grækenland, Spanien, Frankrig, Italien, Portugal, Rumænien og Det Forenede Kongerige har aftalt, at Italien bliver værtsmedlemsstat for EMSO ERIC.
            
         
               (3)
            
            
               Kommissionen har i henhold til artikel 5, stk. 2, i forordning (EF) nr. 723/2009 evalueret ansøgningen og konkluderet, at den opfylder betingelserne i nævnte forordning.
            
         
               (4)
            
            
               Foranstaltningerne i denne afgørelse er i overensstemmelse med udtalelsen fra det udvalg, der er nedsat ved artikel 20 i forordning (EF) nr. 723/2009 —
            
         VEDTAGET DENNE AFGØRELSE:
   Artikel 1
   1.   Herved oprettes det europæiske tværfaglige havbunds- og vandsøjleobservatorium — det europæiske konsortium for en forskningsinfrastruktur (EMSO ERIC).
   2.   De væsentlige elementer i vedtægten for EMSO ERIC er angivet i bilaget.
   Artikel 2
   Denne afgørelse er rettet til Irland, Den Hellenske Republik, Kongeriget Spanien, Republikken Frankrig, Republikken Italien, Den Portugisiske Republik, Rumænien og Det Forenede Kongerige Storbritannien og Nordirland.
   
      Udfærdiget i Bruxelles, den 29. september 2016.
      
         
            På Kommissionens vegne
         
         Carlos MOEDAS
         
            Medlem af Kommissionen
         
      
   
   
      (1)  EUT L 206 af 8.8.2009, s. 1.
   
      BILAG
      
         VÆSENTLIGE ELEMENTER I EMSO ERIC'S VEDTÆGT
      
      1.   OPGAVER OG AKTIVITETER
      
               
                  1.
               
               
                  EMSO ERIC's opgaver er følgende:
                  
                              a)
                           
                           
                              udvikling og tilrådighedsstillelse af faciliteter ejet af EMSO ERIC samt alle faciliteter, der stilles til rådighed for EMSO ERIC af deltagerne til gennemførelse af de aktiviteter, der udføres af deltagerne for at nå EMSO ERIC's mål på europæisk plan, og som giver forskersamfund og andre interesserede parter mulighed for at få adgang til data og faciliteter i havobservatorier i hele Europa
                           
                        
                              b)
                           
                           
                              forvaltning af eksisterende faste observatorier til undersøgelse af dybhavsbunden. og vandsøjler i hele Europa som bidrag til EMSO ERIC i aftalte tidsperioder, hvor EMSO ERIC kan benytte disse, herunder adgang for kvalificerede europæiske og internationale forskersamfund
                           
                        
                              c)
                           
                           
                              koordinering af og støtte til aktiviteter i eksisterende faste observatorier til undersøgelse af dybhavsbunden og vandsøjler i hele Europa for derved at fremme kontinuiteten og kvaliteten af tidsserier samt pålidelig datastyring
                           
                        
                              d)
                           
                           
                              tildeling og rationalisering af adgang til EMSO ERIC's infrastruktur for kvalificerede europæiske og internationale forskersamfund, hvis projekter evalueres med sådanne formål for øje
                           
                        
                              e)
                           
                           
                              understøttelse af Europas førende position inden for havteknologier og bæredygtig anvendelse af havressourcer via partnerskaber med industrier og andre relevante interessenter
                           
                        
                              f)
                           
                           
                              integration af forsknings-, uddannelses- og formidlingsaktiviteter. EMSO ERIC bliver det centrale kontaktpunkt for forsknings-, uddannelses- og formidlingsaktiviteter for havobservatorier i Europa med henblik på, at videnskabsfolk og andre interesserede parter drager bedst mulig nytte af havobservatorier i hele Europa
                           
                        
                              g)
                           
                           
                              oprettelse af forbindelser til internationale tiltag, der er relevante for observation af det åbne hav, for at fungere som repræsentant for Europa på disse områder i andre dele af verden og skabe og fremme internationalt samarbejde på disse områder og
                           
                        
                              h)
                           
                           
                              synkronisering af investeringer og driftsmidler, således at nationale, europæiske og internationale ressourcer optimeres.
                           
                        
            
               
                  2.
               
               
                  Under udførelsen af opgaverne skal EMSO ERIC:
                  
                              a)
                           
                           
                              sikre høj kvalitet i de videnskabelige tjenester ved at:
                              
                                          i)
                                       
                                       
                                          definere en overordnet videnskabelig strategi ved at vedtage en langsigtet strategisk plan, der ajourføres jævnligt
                                       
                                    
                                          ii)
                                       
                                       
                                          beskrive den fremtidige videnskabelige udvikling og vurdere opfyldelsen af videnskabelige mål
                                       
                                    
                                          iii)
                                       
                                       
                                          evaluere eksperimenter, der foreslås af brugere
                                       
                                    
                                          iv)
                                       
                                       
                                          gennemgå videnskabelige mål på stedet og
                                       
                                    
                                          v)
                                       
                                       
                                          forvalte kommunikationen med videnskabsfolk og andre brugere
                                       
                                    
                        
                              b)
                           
                           
                              give adgang til EMSO's infrastruktur, der omfatter:
                              
                                          i)
                                       
                                       
                                          fastlæggelse af udvælgelseskriterier for tildeling af adgang. Disse udarbejdes i henhold til rådgivning fra det relevante samfund af videnskabelige brugere
                                       
                                    
                                          ii)
                                       
                                       
                                          forvaltning af integreret adgang til havobservatorier i hele Europa
                                       
                                    
                                          iii)
                                       
                                       
                                          forvaltning af standardiseringsspørgsmål og fastlæggelse af retningslinjer til kalibrering og registrering af instrumenter i henhold til foruddefinerede krav
                                       
                                    
                                          iv)
                                       
                                       
                                          arbejde, der muliggør indhentning af langsigtede dataserier om dybhavsbunden og i hele vandsøjlen samt
                                       
                                    
                                          v)
                                       
                                       
                                          koordinering af opbevaring og brug af data til videnskabelig forskning samt rettidig levering af data til brug for tidlig varsling af geologiske farer og operationel oceanografi
                                       
                                    
                        
                              c)
                           
                           
                              opbygge kapacitet med henblik på at fremme koordineret uddannelse af videnskabsfolk, ingeniører og brugere
                           
                        
                              d)
                           
                           
                              fungere som talsmand for det forskersamfund, der beskæftiger sig med havobservation
                           
                        
                              e)
                           
                           
                              fremme innovation og overførsel af viden og teknologi ved hjælp af tjenester og deltagelse i partnerskaber med branchen
                           
                        
                              f)
                           
                           
                              udføre enhver anden aktivitet, der er nødvendig for at udføre EMSO ERIC's mål.
                           
                        
            2.   VEDTÆGTSMÆSSIGT HJEMSTED
      Det vedtægtsmæssige hjemsted for EMSO ERIC er i Rom på Den Italienske Republiks område, i det følgende benævnt »værtsland«.
      3.   NAVN
      Der oprettes et europæisk tværfagligt havbunds- og vandsøjleobservatorium — det europæiske konsortium for forskningsinfrastruktur (EMSO ERIC) i medfør af forordning (EF) nr. 723/2009.
      4.   VARIGHED OG PROCEDURE FOR AFVIKLING
      
               
                  1.
               
               
                  EMSO ERIC etableres for perioden indtil den 31. december 2024.
               
            
               
                  2.
               
               
                  Deltagerforsamlingen kan beslutte at afvikle EMSO ERIC ved 2/3 stemmeflertal blandt de tilstedeværende deltagere.
               
            
               
                  3.
               
               
                  Generaldirektøren giver meddelelse om beslutningen om at afvikle EMSO ERIC samt afslutningen af afviklingsproceduren i henhold til artikel 16 i forordning (EF) nr. 723/2009.
               
            
               
                  4.
               
               
                  Alle aktiver i EMSO ERIC fordeles efter betaling af dets gæld forholdsmæssigt blandt deltagere i henhold til deres samlede bidrag til EMSO ERIC på afviklingstidspunktet.
               
            5.   GRUNDLÆGGENDE PRINCIPPER
      5.1.   Adgangspolitik for brugere
      
      
                  a)
               
               
                  Adgang til data genereret af EMSO ERIC er, når det er muligt under hensyntagen til tredjeparters licenser og alle allerede eksisterende foranstaltninger, gratis og åben for alle deltagere af videnskabelige institutioner og andre interessenter. Adgang til EMSO ERIC's infrastruktur tildeles desuden kvalificerede europæiske og internationale forskersamfund, hvis projekter evalueres i forbindelse med sådanne formål. EMSO ERIC anvender udvælgelseskriterier, der udarbejdes i henhold til rådgivning fra det relevante samfund af videnskabelige brugere. Brug og indsamling af data er underlagt de relevante lovkrav om databeskyttelse.
               
            
                  b)
               
               
                  Deltagerne træffer rimelige foranstaltninger til modtagelse af besøgende videnskabsfolk, ingeniører og teknikere, der samarbejder med aktører, som er direkte involveret i EMSO ERIC's aktiviteter i deres laboratorier.
               
            5.2.   Politik for videnskabelig evaluering
      
      
                  a)
               
               
                  Den årlige videnskabelige evaluering af EMSO ERIC's aktiviteter gennemføres af det videnskabelige, tekniske og etiske udvalg. Evalueringsrapporten forelægges deltagerforsamlingen til godkendelse.
               
            
                  b)
               
               
                  EMSO ERIC's aktiviteter og drift revideres hvert 5. år af et hold bestående af uafhængige eksperter, der udpeges af deltagerforsamlingen efter forslag fra det videnskabelige, tekniske og etiske udvalg.
               
            5.3.   Formidlingspolitik
      
      
                  a)
               
               
                  EMSO ERIC kan, i henhold til en evaluering, formidle indsamlede data til andre brugere end deltagerne af videnskabelige institutioner og andre interessenter samt kvalificerede europæiske og internationale forskersamfund mod et gebyr. Et sådant gebyr beregnes på grundlag af alle omkostninger ved den pågældende brugers anvendelse af EMSO ERIC's infrastruktur i overensstemmelse med Europa-Parlamentets og Rådets direktiv 2003/4/EF (1), Europa-Parlamentets og Rådets direktiv 2007/2/EF (2) og anden relevant lovgivning. Ovenstående krav om et økonomisk bidrag gælder ikke for anmodninger om katalogadgang og overstiger i forbindelse med alle andre anmodninger ikke et rimeligt beløb.
               
            
                  b)
               
               
                  Hvis data produceret af EMSO ERIC deles med tredjeparter, bevarer EMSO ERIC alle rettigheder og adkomster til sådanne data.
               
            
                  c)
               
               
                  EMSO ERIC-brugere opfordres til at offentliggøre deres resultater i peerevalueret videnskabelig litteratur og til at fremlægge resultaterne på videnskabelige konferencer samt i andre medier, der henvender sig til bredere målgrupper, herunder den brede offentlighed, pressen, borgergrupper og uddannelsessektoren.
               
            
                  d)
               
               
                  EMSO ERIC udarbejder desuden dataprodukter for at betjene en lang række private og offentlige brugere med henblik på at udvikle produkter, der opfylder interessenters behov.
               
            5.4.   Politik for intellektuel ejendomsret
      
      
                  a)
               
               
                  Ved intellektuel ejendom forstås ejendom som defineret i artikel 2 i Verdensorganisationen for Intellektuel Ejendomsrets konvention vedtaget i Stockholm den 14. juli 1967.
               
            
                  b)
               
               
                  Alle intellektuelle ejendomsrettigheder, som er skabt, opnået eller udviklet af EMSO ERIC, tilhører og ejes alene af EMSO ERIC.
               
            
                  c)
               
               
                  Deltagerforsamlingen fastlægger EMSO ERIC's politikker om identifikation, beskyttelse, forvaltning og opretholdelse af EMSO ERIC's intellektuelle ejendomsrettigheder, herunder adgang til rettighederne i overensstemmelse med EMSO ERIC's gennemførelsesbestemmelser.
               
            
                  d)
               
               
                  Generaldirektøren foreslår en prisfastsættelsespolitik, der tager udgangspunkt i at dække alle omkostninger i samråd med forretningsudvalget, og som skal godkendes af deltagerforsamlingen.
               
            
                  e)
               
               
                  For så vidt angår spørgsmål om intellektuelle ejendomsrettigheder, er forholdet mellem EMSO ERIC's deltagere og observatører reguleret af deltagernes og observatørernes respektive nationale lovgivninger og af internationale aftaler, som deltagerne og observatørerne har indgået.
               
            
                  f)
               
               
                  Bestemmelserne i denne vedtægt og i gennemførelsesbestemmelserne berører ikke bestående intellektuelle ejendomsrettigheder tilhørende deltagerne og observatørerne.
               
            5.5.   Beskæftigelsespolitik, herunder lige muligheder
      
      
                  a)
               
               
                  EMSO ERIC skal være en arbejdsgiver, der sikrer lige muligheder for sine ansatte. Procedurerne for udvælgelse af ansøgere til stillinger i EMSO ERIC skal være baseret på gennemsigtighed, ikkediskriminering og ligestilling.
               
            
                  b)
               
               
                  Ansættelseskontrakter overholder gældende national lovgivning i det land, hvor den ansatte udfører sine aktiviteter.
               
            
                  c)
               
               
                  Med forbehold af de nationale lovkrav er hver deltager inden for sit eget område behjælpelig med rejse og ophold for statsborgere fra deltagere, som er involveret i EMSO ERIC's opgaver, samt deres familiemedlemmer.
               
            5.6.   Politik for offentlige indkøb under overholdelse af principperne om gennemsigtighed, ikke-diskrimination og konkurrence
      
      
                  a)
               
               
                  EMSO ERIC's politik for offentlige indkøb reguleres af principperne om gennemsigtighed, ikkediskrimination og fri konkurrence.
               
            
                  b)
               
               
                  Politikken for offentlige indkøb fastlægges nærmere i gennemførelsesbestemmelserne.
               
            
         (1)  Europa-Parlamentets og Rådets direktiv 2003/4/EF af 28. januar 2003 om offentlig adgang til miljøoplysninger og om ophævelse af Rådets direktiv 90/313/EØF (EUT L 41 af 14.2.2003, s. 26).
      
         (2)  Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (EUT L 108 af 25.4.2007, s. 1)